CELEX: C2007/096/33
Language: fi
Date: 2007-04-28 00:00:00
Title: Asia C-202/05: Yhteisöjen tuomioistuimen määräys (kahdeksas jaosto) 17.4.2007 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Yissum Research and Development Company of the Hebrew University of Jerusalem v. Comptroller-General of Patents (Työjärjestyksen 104 artiklan 3 kohdan ensimmäinen alakohta — Patenttioikeus — Lääkkeet — Asetus (ETY) N:o 1768/92 — Lääkkeiden lisäsuojatodistus — Tuotteen käsite — Vaikuttavien aineiden yhdistelmän käsite)

28.4.2007   
            
            
               FI
            
            
               Euroopan unionin virallinen lehti
            
            
               C 96/19
            
         Yhteisöjen tuomioistuimen määräys (kahdeksas jaosto) 17.4.2007 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Yissum Research and Development Company of the Hebrew University of Jerusalem v. Comptroller-General of Patents
   (Asia C-202/05) (1)
   
   (Työjärjestyksen 104 artiklan 3 kohdan ensimmäinen alakohta - Patenttioikeus - Lääkkeet - Asetus (ETY) N:o 1768/92 - Lääkkeiden lisäsuojatodistus - ’Tuotteen ’käsite - ’Vaikuttavien aineiden yhdistelmän ’käsite)
   (2007/C 96/33)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (Chancery Division)
   Asianosaiset
   
      Kantaja: Yissum Research and Development Company of the Hebrew University of Jerusalem
   
      Vastaaja: Comptroller-General of Patents
   Oikeudenkäynnin kohde
   Ennakkoratkaisupyyntö — High Court of Justice (Chancery Division) — Lääkkeiden lisäsuojatodistuksen aikaansaamisesta 18 päivänä kesäkuuta 1992 annetun neuvoston asetuksen (ETY) N:o 1768/92 (EYVL L 182, s. 1) 1 artiklan b kohdan tulkinta — ”Tuotteen ”käsite — ”Lääkkeen vaikuttavien aineiden yhdistelmän ”käsite — Lääke, joka muodostuu kahdesta osatekijästä, joista toisella on tietty lääkinnällinen vaikutus ja toinen taas mahdollistaa sellaisen lääkkeen muodon, joka tehostaa lääkkeen tätä vaikutusta
   Määräysosa
   Lääkkeiden lisäsuojatodistuksen aikaansaamisesta 18.6.1992 annetun neuvoston asetuksen (ETY) N:o 1768/92, sellaisena kuin se on muutettuna Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyllä asiakirjalla, 1 artiklan b alakohtaa on tulkittava siten, että siinä tapauksessa, että peruspatentilla suojataan vaikuttavan aineen toista lääkinnällistä käyttöä, kyseinen käyttö ei ole tuotteen määritelmän olennainen osatekijä.
   
      (1)  EUVL C 193, 6.8.2005.